OpenLLM-France/wikimedia huggingface dataset:
# Jane Russell

Ernestine Jane Geraldine Russell (Bemidji, Minnesota, Ameriketako Estatu Batuak, 1921eko ekainaren 21a - Santa Maria, Kalifornia, Ameriketako Estatu Batuak, 2011ko otsailaren 28a) zinemako aktorea izan zen, eta Hollywoodeko sex symbol nagusietako bat 1940ko eta 1950eko hamarkadetan.

## Filmak

* The Outlaw (1943)
* Young Widow (1946)
* The Paleface (1948)
* His Kind of Woman (1951)
* Double Dynamite (1951)
* The Las Vegas Story (1952)
* Macao (1952)
* Son of Paleface (1952)
* Montana Belle (1952)
* Road to Bali (1952; cameoa)
* Gentlemen Prefer Blondes (1953)
* The French Line (1954)
* Underwater! (1955)
* Foxfire (1955)
* The Tall Men (1955)
* Gentlemen Marry Brunettes (1955)
* Hot Blood (1956)
* The Revolt of Mamie Stover (1956)
* The Fuzzy Pink Nightgown (1957)
* Fate Is the Hunter (1964; cameoa)
* Johnny Reno (1966)
* Waco (1966)
* Born Losers (1967)
* Darker than Amber (1970)
* Datuak: Q217033
* Multimedia: Jane Russell / Q217033
# Iruña (Billoda)

Iruña gaur egun Arabako Iruña Oka udalean, Billoda kontzejuan dagoen herri hustua da.

## Historia

Ez dira datu asko ezagutzen. Erdi Arotik dokumentuta dago baina zer urtetan hustu zen ez da ezaguna. Eraikin nagusia eliza zen, Yruñako Andre Maria, alegia.

## Erreferentziak

* ↑ «Mortuorios o despoblados». Toponimia alavesa seguido de Mortuorios o despoblados y Pueblos alaveses. Onomasticon Vasconiae 5. Bartzelona-Bilbo: ALSOGRAF, Euskaltzaindia, 555 or. ISBN 8485479483.
* Datuak: Q56099241
# Iruña (Paraguai)

Iruña Paraguaiko Paraná Garaiko departamenduan dagoen udalerria da. Paraguaiko hego-ekialdean dago, Paraná Garaiko departamenduko Ciudad del Este hiriburutik 112 kilometrora eta herrialdeko Asuncion hiriburutik 379 kilometrora dago. Udalerriak 531 km²ko azalera du eta 2017ko estimazioaren arabera 6.161 biztanle zituen.

## Etimologia

Herriaren izena Genaro Escudero iruindarretik datorkio, kolonia bere lurretan sortu zelako.

## Historia

Iruña Ñacunday udalerriko kolonia bat zen. 1993ko uztailaren 7an udalerri bihurtu zen Ñacunday udalerritik banatu ondoren.

## Demografia

2017ko estimazioen arabera 6.161 biztanle zituen.

## Politika eta administrazioa
### Udal intendenteak

Udaleko alkateari intendente deritzo. Hauek dira Iruñako azken intendenteak:

## Erreferentziak

* ↑ (Gaztelaniaz) Torres, Carlos Darío. (2016ko urriaren 31). «Tractores a la carrera» Última Hora (Noiz kontsultatua: 2018ko abuztuaren 28a).

## Kanpo estekak

* Iruñako udalaren webgunea
* Datuak: Q596950
# Iruña (udalerri ohia)

Iruña Arabako erdialdeko udalerri ohi bat da, Añanako kuadrillakoa. Geografikoki Arabako lautadaren mendebaldeko bazterrean dago, Badaiako mendilerroaren hegoaldeko magalean, Zadorra ibaiak zeharkatuta. Izena famatu bihurtu den Iruña-Veleia aztarnategiari zor dio.
1976an Langraiz Okarekin fusionatu zen, Iruña Oka sortzeko.
Bi herrik osatzen zuten: Tresponde (herriburua zen) eta Billoda; azken hori, Garabo bere auzoarekin. Udalerria izan baino lehen, Mendozako kuadrillako ermandadea izan zen.

## Ikus, gainera

* Iruñea
* Irun
* Irunberri

## Kanpo estekak

* Datuak: Q9009330
# Iruña Kafetegia

Iruña Kafetegia» hau izan daiteke:
* Iruña Kafetegia (Iruñea): Iruñeko Gazteluko plazan dagoen kafetegia.
* Iruña Kafetegia (Bilbo): Bilboko Berastegi eta Kolon Larreategi kaleetan dagoen kafetegia.
* Iruña Kafetegia (Madril): Madrilen dagoen kafetegia
# Iruña-Veleiako zirku erromatarra

Iruña-Veleiako zirkua Arabako antzinako hiri honek erromatar garaian izan zuen zirkua izan zen. 2024an jakinarazi zen aurkikuntza, Veleia inguruko gainazalaren azterketa handi batean aurkitu baitzen egitura hau, beste hainbat eraikinen arrastoekin batera, airetiko arkeologiaren teknikak erabiliz. Hala ere, indusketak egin arte, ez dago jakiterik ea zirkuaren eraikina dagoen lur azpian, edo bakarrik lurrean desagertutako egiturak utzitako arrastoa.

## Ezaugarriak

Zirkua 280 metroko luzera eta 72 metroko zabalera duen esparrua da. Erromatar zirku bat da argiki, U formako egitura, kurba dagoelarik hegoaldeko aldean, eta abiaburu nagusi lau antzekoa (carceres) iparraldean duela. Zirkuek erdian luzean izaten zuten spina edo ardatz eraikia ez da nabari 2024ko irudietan. Ikuskizunetarako eraikin bat izan zen, non zaldi lasterketak eta beste ikuskizun batzuk egingo ziren. Lehen kalkuluen arabera, espazio honek 5.000 ikusle inguru har zitzakeen.
Iberiar penintsularen iparraldean ezagutzen diren zirku erromatarretatik hirugarrena izango litzateke, Tarracoko (Hispania Tarraconensis probintziako hiriburua, egungo Tarragona) eta Calagurrisko (egungo Calahorra, "municipium" maila zuen hiria, baskoien hiria seguruenik) zirkuen atzetik. Veleiakoak (hiri hau ere Tarraconensis probintzia erromatarrean zegoen) ordea jatorrizko trazadurari eusten dion bakarra da, ez baitago egungo hirigintzan ezkutatuta. Hispania erromatarreko beste batzuekin konparatuta txikiagoa da, hala nola Toledokoa (423x100m), eta Meridakoa (403x96m); baina Segobrigako zirkuaren (272x75m) antzekoa da tamainaz.

## Erreferentziak

* ↑ Arabako Foru Aldundia, Prentsa. (2024-07-17). «Ikerketa baten ondorioz Arabako hiri erromatar baten zirku eta hiri eremu ezezagunak aurkitu dira» prentsa.araba.eus (Noiz kontsultatua: 2024-07-18).
* ↑ (Gaztelaniaz) Arkikus. (2024-07-16). «Una investigación descubre el circo y áreas urbanas inéditas de una ciudad romana en la provincia de Álava» Asociaciones Hispania Nostra (Noiz kontsultatua: 2024-07-18).
* ↑ Cinca Martínez, José Luis. (2018). «El circo de Calagurris Iulia (Calahorra, La Rioja): una aproximación» Studia Historica in Honorem Prof. Urbano Espinosa Ruiz, 2018, ISBN 978-84-96487-95-6, págs. 251-288 (Universidad de La Rioja): 251–288. ISBN 978-84-96487-95-6. (Noiz kontsultatua: 2024-07-18).
* ↑ (Gaztelaniaz) @Antigua_Roma, Antigua Roma al Día. (2024-07-17). Un nuevo CIRCO ROMANO en Hispania. X/Twitter (Noiz kontsultatua: 2024-07-18).

## Kanpo estekak

* Datuak: Q127515157
* Multimedia: Ancient Roman circus of Iruña-Veleia / Q127515157
# Iruña (argipena)

Iruñea, Nafarroa Garaiko hiriburua da.
Iruña izenak hainbat esanahi ditu:

## Toponimoak

* Iruña Oka: Arabako erdialdean dagoen udalerria.
* Iruña-Veleia: Iruña-Oka udalerrian dagoen aztarnategia, Brontze Aroko eta erromatar garaiko biztanleguneen hondarrak dituena.
* Euskara batuan Iruñea izena duen hiria; Iruñeko Udalak erabaki du hiri horren legezko izena Iruña dela euskaraz, Euskaltzaindiaren arauei kasu egin gabe.
* Iruña (Paraguai): Paraguaiko Paraná Garaiko departamenduan dagoen udalerria.

## Bestelakoak

* Iruña: Eusko Gudarosteko boua.

## Erreferentziak

* ↑ Euskaltzaindiaren 155. araua («Nafarroako udal izendegia»).
# Iruña (boua)

Iruña Eusko Itsas Gudarostearen boua zen.
1937ko udaberrian, Eusko Jaurlaritzak arrantza-itsasontzi txiki bi prestatu zituen zerbitzurako: Iruña eta Gasteiz izenekoak. Iruñak 39,45 metroko luzera zuen, eta 14 korapiloko abiadura (ontzidiko lasterrena).
Baina Bilbo galdu zenerako Iruñaren prestaketa ez zegoen bukatuta. Hori zela eta, itsasontziak ez zuen ez marinelik, ez kapitainik. 1937ko ekainaren 19an frankistek lehorrean harrapatu zuten.

## Kanpo Loturak

* (Gaztelaniaz) Datu teknikoak

## Kanpo estekak

* Datuak: Q12259803
# Joaquín Costa

Joaquin Costa Martínez (Monzón, 1846eko irailaren 14a - Graus, 1911ko otsailaren 8a) espainiar idazle, politikari, legegizon, ekonomialari eta historialaria izan zen, Erregenerazionismoa izeneko XIX. mendeko higikunde intelektualaren burua.

## Bizitza

Zuzenbide irakaslea izan zen Madrilgo unibertsitatean. 1898tik aurrera, Unión Nacional izeneko mugimendu politikoan jardun zuen, eta geroago alderdi errepublikarreko kidea izan zen. 1903-1905 bitartean diputatua izan zen Espainiako Gorteetan. Espainiako egoerari buruzko obra interesgarriak idatzi zituen.

## Idazlanak

* Derecho consuetudinario y economía popular de España. Zaragoza: Editorial Guara, 1981.
* La libertad civil y el Congreso de Jurisconsultos Aragoneses. Zaragoza: Editorial Guara, 1981.
* La vida del derecho: ensayo sobre el derecho consuetudinario. Zaragoza: Editorial Guara, 1982.
* Teoría del hecho jurídico individual y social. Zaragoza: Editorial Guara, 1984.
* Reforma de la fe pública. Zaragoza: Editorial Guara, 1984.
* Maestro, escuela y patria (pedagogi oharrak). Madril: Biblioteca Costa, 1916.
* Oligarquía y caciquismo como la forma actual de gobierno en España: Urgencia y modo de cambiarla. Madril: Establecimiento Tipográfico de Fortanet, 1901.
* Tutela de pueblos en la Historia. Madril: Biblioteca Costa, [s. a.].
* Historia, política social: patria. Madril: Aguilar, 1961.
* Oligarquía y caciquismo. Colectivismo agrario y otros escritos. Madril: Alianza, 1967.
* La fórmula de la agricultura española. Madrid: Biblioteca Joaquín Costa, 1912.
* La tierra y la cuestión social. Madril: Biblioteca Costa, 1912.
* Colectivismo agrario en España. Zaragoza: Editorial Guara, 1983.
* Política hidráulica (misión social de los riegos en España). Madril: Biblioteca J. Costa, 1911.
* El arbolado y la patria. Madril: Biblioteca Joaquín Costa, 1912.
* Reorganización del notariado, del Registro de la Propiedad y de la Administración de Justicia. Madril: Biblioteca Joaquín Costa, 1917.
* Último día del paganismo y primero de... lo mismo. Madril: Biblioteca Joaquín Costa, 1917.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/05/09 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Erregenerazionismo

## Kanpo estekak

* (Gaztelaniaz): Joaquín Costaren obra guztiak digitalizaturik, Biblioteca Digital Hispánica, bdh.bne.es
* Datuak: Q965602
* Multimedia: Joaquín Costa / Q965602
# Joaquín Elio

Joaquín Elio Ezpeleta (Iruñea, 1806ko abuztuaren 19a - Paue, 1876ko urtarrilaren 24a) Nafarroako militarra izan zen.

## Biografia

Francisco Javier Elioren iloba eta Salvador Elioren anaia izan zen. Armada karlistako kapitain nagusi izatera iritsi zen eta Karlos VII.ak duke izendatu zuen. Nafarroako komandante nagusia izan zen 1839an eta, antza denez, Nafarroako independentziaren aldeko asmoak zituen garai hartan. Bergarako Besarkada ez zuen onartu, eta Frantziara erbesteratu behar izan zuen. Atzerrian zegoela matxinada karlistarako prestakuntza lanetan jardun zuen eta 1857. urtean Tarragonako San Carlos de la Rapitako matxinadan hartu zuen parte, baina atxilotu egin zuten. Hiltzera kondenatu zuten, baina Elisabet II.a Espainiakoa erreginak zigorra barkatu zion. Euskal Herriko bigarren Karlistadan, kapitain nagusia eta Karlos VII.aren armadako buruzagia izan zen. Eri zegoela, Pauera erretiratu eta bertan hil zen 1876ko urtarrilean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5708987
* Multimedia: Joaquín Elío / Q5708987
# Joaquín Calbetón

Joaquín Calbetón Legarra (Irun, 1806ko ekainaren 11 – Donostia, 1893ko uztailaren 13a) donostiar politikari eta legelaria izan zen.

## Biografia

Bitan izendatu zuten Donostiako alkate eta Puerto Rico eta Habanako erregeordea izan zen. Josefa Blanchónekin ezkondu eta Fermin Calbetón izan zuten seme. Donostiako eliteen "La Balandra" bilguneko kidea zen.

## Ikus, gainera

* Fermin Lasala Urbieta
* Joaquín Francisco Berroeta Aldamar
* Pedro Egaña
* Datuak: Q5931813
# Joaquín Casalduero

Joaquín Casalduero Martí (Bartzelona, 1903ko apirilaren 23a - Madril, 1990eko otsailaren 22a) espainiar literatura kritikari eta saiakera idazlea izan zen.
Gaztetan, Madrilen bizitzen jarri zen familiarekin, eta bertako Centro de Estudios Históricosen literatura-prestaketa sendoa jaso zuen. 1931n Amerikara alde egin zuen, eta Northamptongo Unibertsitateko Smith Collegen (Massachusetts) Espainiar Hizkuntza eta Literaturako irakasle izan zen. Europara itzuli, eta Alemania eta Britainia Handiko unibertsitateetan ere jardun zuen irakasten. 1950ean Estatu Batuetara joan zen berriro, Kaliforniako Unibertsitatera. Espainiarekiko harremanak literaturari buruzko hitzaldi eta aldizkarietako eta egunkarietako lankidetza bidez izan zituen. Bere estetikaren metodologia hegelianismoari lotuta dago, eta estetika positibistaren kritikari handienetako bat izan zen. Lan ugari argitaratu zituen arren, nagusiak hauek dira: Contribución al estudio de Don Juan en el teatro español (1938, Don Juanen azterketarako ekarpena Espainiar antzerkian), Sentido y forma del Quijote (1949, Don Kixoteren zentzua eta forma), Vida y obra de Galdós (1962, Galdósen bizitza eta lanak), Estudios sobre literatura española (1962, Espainiar literaturari buruzko azterketak), Creación literaria medieval y renacentista (1977, Erdi Aroko eta Errenazimentuko sorketa literarioak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q9012223
# Joaquín Crespo

Joaquín Sinforiano de Jesús Crespo Torres (1841eko abuztuaren 22a - 1898ko apirilaren 16a), politikaria, soldadua, Venezuelako Alderdi Liberal Handiaren kidea eta Venezuelako presidentea izan zen 1884tik 1886ra bitartean izan zen, eta berriro 1892tik 1898ra.

## Bizitza pertsonala

Crespo Jacinta Parejo-rekin ezkondu zen, 1884-1886 eta 1892-1898 urte tarteetan Venezuelako Lehen Dama izan zena.
* Jacinta Parejo
* Datuak: Q2497541
* Multimedia: Joaquín Crespo / Q2497541
# Joaquín Díaz González

Joaquín Díaz González (Zamora, 1947ko maiatzaren 14-) Espainiako musikaria eta folklorista da. Tradizioari buruzko Ikasketetako Katedran ohorezko presidentea da Valladolideko Unibertsitatean, eta zenbakidun kidea Real Academia de Bellas Artes de la Purísima Concepción akademian, Valladolid-en egoitza duena, presidentea ere izan zen akademia horretan.
Bere bizitza osoan Gaztelako musika tradizionala landu du: interpretazioa, ikerketa eta zabalkundea. Folklorea eta herri-kultura zabaltzeko hainbat liburu eta grabazio argitaratu ditu. Bilduma horren gaiak ahozko erromantzeak, abestiak, herri-esaerak, ipuinak eta kondairak. Urueñako Zentro Etnografikoaren sortzailea izan zen, proiektu hori 1994ko ekainean Joaquín Díaz Fundazioa bihurtu zen.

### Folk Ikasketen Gaztelako Zentroa

1981ean sortu zen Valladoliden. 1985ean Dokumentazioko zentro etnografikoa sortu zen. 1991ean Joaquín Díaz Zentro Etnografikoa moduan inaguratu zen.

## Erreferentziak

* ↑ Zentro Etnografikoa, Urueñako udalaren webgunea

## Bibliografia

* Sánchez del Barrio, Antonio. Personajes vallisoletanos. 2002.Diputación de Valladolid.ISBN:84-7852-203-4
* Corral Castanedo, Antonio. Real Academia de Bellas Artes de la Purísima Concepción. Discurso del académico electo Ilmo. Sr. D. Joaquín Díaz González 17 de diciembre 1982.
* Hernández, Avelino. Joaquín Díaz. Vallisoletanos. Colección de semblanzas biográficas. Obra cultural de la Caja de Ahorros Popular de Valladolid. 1983

## Kanpo loturak

* Joaquín Díaz Fundazioaren webgunea
* Folklore aldizkaria
* Joaquín Díaz-en obrari buruzko bloga
* RTVE Espainiako telebistaren 'Somos documental' saioa, 2016.02.23
* Datuak: Q3808592
* Multimedia: Joaquín Díaz González / Q3808592
# Joaquín Caparrós

Joaquín Jesús Caparrós Camino (Utrera, 1955eko urriaren 13a) Espainiako futbolari ohi eta entrenatzailea da.

## Entrenatzailea

| Kluba | Urtea |
| San José Obrero C.F. | 1981−1984 |
| Campillo C.F. | 1984−1986 |
| Motilla C.F. | 1986−1989 |
| Gaztela-Mantxako Federakuntzaren selekzionatzailea | 1989−1990 |
| Gimnástico de Alcázar | 1990−1992 |
| Conquense | 1992−1993 |
| Manzanares C.F. | 1994−1995 |
| Moralo C.P. | 1995−1996 |
| Recreativo de Huelva | 1996−1999 |
| Andaluziako futbol selekzioa | 1998−2000 |
| Villarreal CF | 1999−2000 |
| Sevilla FC | 2000−2005 |
| Deportivo de La Coruña | 2005−2007 |
| Athletic Club | 2007−2011 |
| Neuchâtel Xamax | 2011 |
| R. C. D. Mallorca | 2011−2013 |
| Levante U. D. | 2013−2014 |
| Granada C. F. | 2014 |
| C. A. Osasuna | 2016−2017 |
* Datuak: Q358692
# Joaquín Chapaprieta

Joaquín Chapaprieta y Torregrosa (Torrevieja, Alacant, 1871ko urriaren 26a - Madril 1951ko urriaren 14a) espainiar abokatu eta politikaria izan zen.
Entzute handiko abokatua zen. Sagastaren Alderdi Liberalean sartu zen politikan. XX. mendeko lehen herenean politikari ospetsu eta garrantzitsua izan zen. 1933 eta 1935 artean hainbat kargu bete zituen eta 1935ean gobernuburu izendatu zuten. Urte berean kargua utzi zuen. Gerra Zibila hastean politika guztiz utzi zuen.
* Datuak: Q562185
* Multimedia: Joaquín Chapaprieta / Q562185
# Joaquín Cortés

Joaquín Pedraja Reyes, izen artistikoz Joaquín Cortés (1969ko otsailaren 22a, Kordoba, Andaluzia) flamenko eta ballet dantzaria eta koreografo ijito bat da.
Txikitatik Madrilera bizitzera joan eta 12 urterekin dantza ikasketei ekin zien. 14 urterekin Espainiako Ballet Nazionalan kide bezala onartua izan zen. Konpainia honekin mundu osoan barna bidaiatu zuen. New York hiriko Metropolitan Opera House eta Moskuko Kremlingo Biltzar Jauregian dantzatuz.
* Datuak: Q560978
* Multimedia: Joaquín Cortés / Q560978
# Joaquín Cuadra

Joaquín Cuadra Lacayo, Nikaraguako gerrillari, militar eta politikari bat da. 1972tik 2000. urtera Nazio Askapenerako Fronte Sandinistako kide izan zen, urte horretan Nikaraguako Armadaren Komandantzia Nagusitik erretiratu zen. 1979an Iraultza Sandinistaren garaipenaren ondoren, Armada Sandinista Popularreko (EPS) Estatu Nagusiko burua izan zen 1990 arte.

## Bizitza gerrillan

Cuadrak politikaz, askapenaren teologiaz eta marxismoaz interesatu zen bigarren hezkuntzan zegoenetik. Jesuitek administratutako Erdialdeko Amerikako Unibertsitatean (UCA) zuzenbide karrera ikasten ari zela, bera eta beste ikaskide batzuk bere irakasleetako batek txundituta utzi zituen, aita Uriel Molina Oliú frantziskotarra, Riguero auzoan pobrezian bizi zena, Managua hiriburuko pobreenetako eta tradizionalenetako bat.
1971ko azaroan, auzo horretan oinarrizko eliz komunitate bat ezarri zuten (CEB) eta, urtebete geroago, 1972an, Ricardo Morales Avilések eta Oscar Turciosek FSLNrako errekrutatu zuten, Anastasio Somoza Debayleren diktaduraren aurkako borroka armatuan sartuz. Morales eta Turcios, FSLNren Zuzendaritza Nazionaleko kideak, Nandaimen erailak izan ziren 1974ko irailak 18an.
13 kideko komando sandinista bateko kide gisa, Nikaraguako Banku Nazionaleko (BNN) presidente ohiaren, José María Castillo Quant, etxearen hartzean parte hartu zuen, festa bat ospatzen ari zirela probestuz, 1974ko abenduaren 27ko gauean. Eduardo Contreras, Germán Pomares eta Hugo Torres buru zituen komando honek hainbat bahitu hartu zituen, horien artean AEBetako Nikaraguako enbaxadorea zen Guillermo Sevilla Sacasa, Lillian Somoza Debayleren senarra. Abenduaren 30ean hainbat preso politiko askatzea eskatu zuten, horien artean Daniel Ortega.
Bere aita FSLNko aholkulari politiko bat izan zen Grupo de los Docen. Edén Pastoraren alde egin zuen 1978ko abuztuaren 22an Jauregi Nazionala hartzean, eta Barne Frontearen ekintzak koordinatu zituen 1978 eta 1979ko matxinadetan, Azken Ofentsibaren zati bezala.
Herri Iraultza Sandinistaren garaipenaren ondoren, EPS sortu zuen eta bertako Estatu Nagusiko buru izan zen jeneral graduarekin, Armadako jeneral mailara igota Nikaraguako Armadaren aginte gorena hartu zuen, Humberto Ortegak postua utzi ondoren, 1995eko otsailaren 21ean.
Armadako agintea Javier Carrióni eman ondoren, Batasun Nazionaleko Mugimendua (MUN) sortu zuen 2000. urtean, 2001eko azaroko hauteskunde orokorretan Errepublikako Presidentetzarako bere hautagaitza abiaraziz.

## Erreferentziak

* Bolsa de Noticias - Managua, Nikaragua
* Shirley Christian, Nikaragua: Revolución en la familia, Vintage Books, 1986. ISBN 0-394-74457-8
* Margaret Randall, Nikaraguako Iraultzako kristauak, New Star Books, 1983. ISBN 0-919573-15-0

## Kanpo estekak

* Datuak: Q4243418
# Javier Pichardo Ramírez

Javier Antonio Pichardo Ramírez (Chichigalpa, 1951ko abuztuaren 16a) fisikari, katedradun, Komandante Gerillari eta militar nikaraguarra da.

## Biografia

Chichigalpan jaio zen, 1951ko abuztuaren 16an .
1969an U.N.A.N.en sartu zen eta Fisika ikasketak hasi zituen. Bere errendimendu akademiko handia dela eta, Matematika eta Fisika irakasgaien irakasle izendatu zuten 1970ean. Urte horretan bertan FSLNn sartu zen, Edgard Munguíak errekrutatua.

## Kanpo estekak

* Datuak: Q20016488
# Javier Pascual Rodríguez

Javier Pascual Rodríguez (La Virgen del Camino, Valverde de la Virgen, Leongo probintzia, 1971ko azaroak 14) espainiar txirrindulari ohia da.
Profesional bezala 1995ean debutatu zuen Santa Clara taldean, baina Kelme taldean hasi zen nabarmentzen Fernando Escartín bezalako txirrindulariekin.
2006an, Puerto Operazioan, Eufemiano Fuentesek lideratutako doping sarearen bezero bezala identifikatua izan zen P. Rodríguez eta Pascual Rodríguez izen ezkutupean. Espainiar justiziak ez zuen Javier Pascual Rodríguez zigortu, une horretan dopinga ez baitzen delitu, eta kirol zigorrik ere ez zuen jaso, kasuaren instrukzioa egin behar zuen epaileak doping sarean txirrindulari honen inplikazioa frogatuko zuten frogak AMA eta UCI bezalako erakundeei emateari uko egin baitzion. Leongo probintzian ospatzen zen GUTXITU INTELEKTUALENTZAKO NAZIOARTEKO TXIRRINDULARITZA LASTERKETAren antolaketan bere gogoz lagundu eta babestu zuen. Mundu mailan erreferentea izan den eta gutxitu intelektualentzako txirrindularitzaren sorlekua. Espainia, Frantzia, Belgika eta Portugalgo txirrindulariek parte hartu zuten, eta gutxiegitasun intelektuala duten pertsonentzako lehen munduko eta europako txapelketa izan zen.

## Palmaresa

1994
* Baiona-Iruñea
* 2. Nafarroako Itzulian
1995
* 3. Laudioko Sari Nagusian
1999
* Andaluziako Itzulia
* Etapa 1 Murtziako Itzulian
2000
* 2. Setmana Catalanan
2001
* Etapa 1 Gaztela eta Leongo Itzulian
2002
* 3. Andaluziako Itzulian eta etapa 1
2004
* Etapa 1 Espainiako Vueltan
2005
* Miguel Indurain Sari Nagusia
* Errioxako Itzulia eta etapa 1

## Taldeak

* Santa Clara (1995-1996)
* Kelme (1997-2000)
* iBanesto.com (2001-2003)
* Comunitat Valenciana (2004-2006)

## Kanpo estekak

Javier Pascual Rodríguez - ProCyclingStats
* Datuak: Q716560
# Javier Peón

Francisco Javier Peón Torre bizkaitar abokatu eta politikaria da.
Deustuko Unibertsitatean ikasi zuen. PPren zerrendetan Espainiako Diputatuen Kongresuan egon zen zazpi urtez.
# Javier Pérez

Javier Pérez (Bilbo, 1968ko abenduaren 31) bizkaitar artista plastikoa da. Arte Ederretan lizentziatu zen Euskal Herriko Unibertsitatean. Hainbat erakusketa izan ditu museo eta galeriatan.

## Erreferentziak

* ↑ www.guggenheim-bilbao.eus
* Datuak: Q3163163
* Multimedia: Javier Pérez / Q3163163
# Javier Palacín

Javier Palacín Salgado (Donostia, 1971ko azaroaren 25a - ) euskal txirrindulari ohia da. Afizionatu mailan, Kaiku-Gurelesa taldean izan zen. 1994 eta 1996 artean txirrindulari profesionala izan zen eta ez zuen garaipenik lortu. José María bere anaia txirrindularia ere bazen.

## Palmaresa

1992
* 7. Nafarroako Itzulian eta etapa bat
1993
* 7. Nafarroako Itzulian eta bi etapa
* 2. Bidasoko Itzulian
1994
* 2. Laudioko Sari Nagusian
* 2. Valentziako Erkidegoko Itzuliko etapa batean
* 2. Gaztela eta Leongo Itzuliko etapa batean
* 4. Sabiñánigoko Klasikoan
* 10. Ordiziako Klasikan

## Emaitzak lasterketa nagusietan

| Lasterketa | 1994 | 1995 | 1996 |
| Italiako Giroa | - | - | - |
| Frantziako Tourra | - | - | - |
| Espainiako Vuelta | Err. | - | - |
| Txirrindularitzako Munduko Txapelketak | - | - | - |

## Taldeak

* Euskadi (1994-1996)

## Erreferentziak

* ↑ www.urtekaria.com

## Kanpo estekak

* Javier Palacín - ProCyclingStats
* Datuak: Q2796653